### Beslutning

Godkendt.

### Sagsfremstilling

## Resume og sagens baggrund

Snertinge, [adresse], Føllenslev Energiselskab søger i skrivelse af 2. marts 2023 om godkendelse af kommunegaranti for to 20-årige lån hos Kommune-Kredit på 5.705.500 kr. og 5.534.000 kr. til endelig finansiering af diverse renoveringer og forbedringer på værket. Kommunekredit har fremsendt lånetilbud til finansiering af konvertering af byggekreditterne.

Ansøgning om garanti kræver Kommunalbestyrelsens godkendelse.

## Indstillinger

Direktøren indstiller, at

1. der gives kommunegaranti for to 20-årige lån hos Kommune-Kredit på 5.705.500 kr. og 5.534.000 kr. svarende til projektets anlægsudgifter.
2. lånene er til indfrielse af kreditkontrakter nr. 201951231 og nr. 202052509 hos Kommune-Kredit.
3. der vil blive opkrævet garantiprovision jf. kommunens principper for opkrævning af garantiprovision for kommunegarantier.
4. garantiprovision vil blive opkrævet første gang i december 2024.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen godkendte på sit møde den 11. oktober 2019 en garanti for en byggekredit på 6.868.000 kr. til indfrielse inden udgangen af 2022 og den 27. maj 2020 godkendte Kommunalbestyrelsen en garanti for en byggekredit på 7.117.625 kr. ligeledes til indfrielse inden udgangen af 2022. Den 7. december 2022 blev der truffet en formandsbeslutning med henvisning til styrelseslovens § 31 stk. 1, om forlængelse af begge byggekreditter. Da byggeriet er færdigt, skal byggekreditterne konverteres til endelige lån. Dette var ifølge Elisabeth Bach ikke muligt inden den oprindelige frist den 31. december 2022 og fristen blev derfor forlænget til den 30. april 2023.

*Garantiprovision*

Der vil blive opkrævet garantiprovision jf. kommunens principper for opkrævning af garantiprovision for kommunegarantier. Der vil blive opkrævet løbende garantiprovision første gang i december 2024. SFF Energi har en kreditvurdering som udviser en stærk betalingsevne, hvilket medfører en garantiprovision på 0,55 %. Garantiprovisionen vil således blive opkrævet årigt med 0,55 % af restgælden pr. 31. december. Dvs. den samlede restgæld for SSF Energis lån – inkl. nærværende lån vil blive opgjort pr. 31. december 2023.

## Økonomiske konsekvenser

Garantierne får kun bevillingsmæssige konsekvenser for kommunen, hvis Snertinge, [adresse], Føllenslev Energiselskab ikke er i stand til at betale lånene. Garantierne påvirker ikke den kommunale låneramme. Kommunens garantiforpligtigelser pr. 31. december 2022 udgjorde 26.680.803,52 kr.

### Sagens forløb

22-03-2023 Økonomiudvalget
Anbefales.